text: Fiktion (sproglig) kan karakteriseres ved tre niveauer:
  - et fiktivt univers. Et univers er fiktivt, hvis dets eksistens hverken kan bekræftes eller afkræftes. Teksten refererer ikke til virkeligheden.
  - et fiktivt udsigelsesniveau. Et udsigelsesniveau er fiktivt, hvis fortællerens positioner ikke fremsættes som identiske med forfatterens. Det er grundlaget for klart at skelne mellem forfatterens holdninger og fortællerens.
  - et fiktivt kommunikationsniveau. Kommunikationen er fiktiv, hvis afsender og modtager er enige om at det kommunikerede er et spil (og fx ikke opfatter det som et sandt billede).
  Tilbage til forsiden:
  Dansk i læreruddannelsen